laion/Wikipedia-Exotic huggingface dataset:
Romeo

Romeo on William Shakespeare'i näidendi „Romeo ja Julia“ meespeategelane Romeo võib tähendada ka: Romeo (eesnimi) Alfa Romeo, Itaalia autotootja Tähestikulisel hääldamisel märgib see tähte R.
Hongkongi vaatluskeskus

Hongkongi vaatluskeskus on Hongkongi valitsuse ilmaprognooside agentuur. Vaatluskeskus prognoosib ilmastikku ja annab hoiatusi ilmastikuga seotud ohtude kohta. Samuti jälgib ja hindab vaatluskeskus Hongkongi kiirgustasemeid ning pakub muid meteoroloogilisi ja geofüüsikalisi teenuseid, et rahuldada üldsuse ning laevanduse, lennunduse, tööstuse ja masinaehituse vajadusi.
Hongkongi pass

Hongkongi erihalduspiirkonna pass (hiina keeles: 香港特別行政區 護照) on pass, mis antakse välja ainult Hongkongi alalistele elanikele, kellel on ka Hiina kodakondsus. Alates Hongkongi erihalduspiirkonna põhiseadusest on passi pärast suveräänsuse üleandmist 1. juulil 1997 välja andnud Hongkongi valitsuse sisserändeosakond Hiina Rahvavabariigi Keskvalitsuse loal. Kuna Hongkongi ametlikud keeled on hiina ja inglise keel, trükitakse pass kakskeelsena nii hiina (traditsiooniliste tähtedega) kui ka inglise keeles.
Eksiton

Eksiton (ka ekstsiton) on elektroni ja augu seotud paar pooljuhi või dielektriku kristallivõres. Eksiton on elektriliselt neutraalne kvaasiosake. Eksitoni erijuht on vaba eksiton, st elektroni ja augu paar, mis võib liikuda läbi kristalli. Vaba eksiton kannab edasi energiat, kuid mitte laengut, sest on elektriliselt neutraalne. Eksiton käitub liikuva neutraalse osakesena, mis allub Bose-Einsteini statistikale. Liang, W Y (1970). "Excitons". Physics Education 5 (4): 226 ENE 2. köide, 1987
Professor Peeter Tulviste mälestusfond

Professor Peeter Tulviste mälestusfond on professor Peeter Tulviste mälestuse jäädvustamiseks 27. oktoobril 2017 Tartus asutatud stipendiumifond, mille eesmärk on toetada ja tunnustada üliõpilasi ja noorteadlasi, kes on ühiskondlikult aktiivsed ning panustavad silmapaistva õppe- ja teadustööga Eesti ühiskonna edendamisse. Fondi asutasid Tartu Ülikool, Tartu Linnavalitsus, Tartu Rotary Klubi, Eesti Psühholoogide Liit ja Tartu Ülikooli Sihtasutus. Stipendiumi suurus on 5000 eurot. 2017./2018. õppeaasta – Ester Oras, Tartu Ülikooli laboratoorse arheoloogia vanemteadur 2018./2019. õppeaasta – Vladimir Sazonov, Tartu Ülikooli humanitaarteaduste ja kunstide valdkonna kultuuriteaduste instituudi Lähis-Ida uuringute vanemteadur 2019./2020. õppeaasta – Andra Siibak, Tartu Ülikooli meediauuringute professor 2020./2021. õppeaasta – stipendiumi välja ei antud 2021./2022. õppeaasta – Mari-Liis Madisson, Tartu Ülikooli semiootika teadur 2022./2023. õppeaasta – Dmitri Rozgonjuk, Tartu Ülikooli teadlane, kes on uurinud nutiseadmete kasutamise mõju mõtlemisele, meeleolule ja käitumisele 2023./2024. õppeaasta – Mari Tõrv, Tartu Ülikooli teadlane, kes tegeleb arheoloogilise kultuuripärandi mõtestamise ja kaitsmisega Tartu Ülikooli sihtasutus. "Professor Peeter Tulviste mälestusfond". Vaadatud 21.02.2020. Tartu Ülikooli sihtasutus. "2018./2019. aasta professor Peeter Tulviste mälestusfondi stipendium". Vaadatud 21.02.2020. Tartu Ülikool (21.02.2020). "Tartu Ülikool kuulutas vabariigi aastapäeva aktusel välja kaks stipendiaati". Vaadatud 21.02.2020. Tartu Ülikool (22.02.2022). "Professor Peeter Tulviste selleaastane mälestusfondi preemia laureaat on Mari-Liis Madisson". Vaadatud 09.01.2023. Tartu Ülikool (23.02.2023). "Professor Peeter Tulviste mälestusfondi preemia selleaastane laureaat on Dmitri Rozgonjuk". Vaadatud 13.03.2023. Tartu Ülikool (24.02.2024). "Professor Peeter Tulviste mälestusfondi preemia laureaat on Mari Tõrv". Vaadatud 05.09.2024. Hanson, R. 28.10.2017. Tartu Postimees. Tegevust alustas professor Peeter Tulviste mälestusfond
Eesti Vabariigi Elekterside Riigi Inspektsioon

Eesti Vabariigi Elekterside Riigi Inspektsioon oli Eesti Vabariigi Valitsusele alluv riigivalitsemisorgan, kes tegutses transpordi- ja sideministri valitsemisalas. 1. augustil 1998 moodustati inspektsiooni põhjal Sideamet. Elekterside Riigi Inspektsiooni põhiülesaded olid riikliku kontrolli ja järelevalve tegemine raadioelektroonika- ja kõrgsagedusseadmete ning raadiosidevõrkude (ka raadio- ja televisioonilevi saate- ja vastuvõtuvõrkude) loomise, valdamise ja kasutamise ning raadiosageduste kasutamise üle raadiosagedusala efektiivse ning otstarbeka kasutamise korraldamine ja tagamine raadioelektroonikaseadmete ja raadiosidevõrkude (ka raadio- ja televisioonilevi saate- ja vastuvõtuvõrkude) elektromagnetilise ühitatavuse tagamine Rahvusarhiiv. "Arhiivimoodustaja. Sideamet". Vaadatud 21.02.2020.[alaline kõdulink]
Jedlina-Zdrój

Jedlina-Zdrój (saksa Bad Charlottenbrunn) on linn Poolas Alam-Sileesia vojevoodkonnas Wałbrzychi maakonnas. Jedlina-Zdrój asub Wałbrzychist ligi 9 km lõunakagus, Tšehhi piirist umbes 6 km kaugusel. Bad Charlottenbrunn sai linnaõigused 1768. aastal, kuid kaotas need 1919. aastal. Kuni 1945. aastani oli asula Saksamaa koosseisus. 1967. aastal sai Jedlina-Zdrój linnaõigused tagasi. Jedlina-Zdrój Encyklopedia PWN
Tomáš Souček

Tomáš Souček (sündinud 27. veebruaril 1995 Havlíčkův Brodis) on Tšehhi jalgpallur, kes mängib kaitsva poolkaitsjana Premier League'i klubis West Ham United ja Tšehhi jalgpallikoondises. Ta alustas klubikarjääri Praha Slavias, mille meeskonnas debüteeris Tšehhi kõrgliigas 2015. aastal. Hooaegadel 2016–17 ja 2018–19 tuli ta klubiga Tšehhi meistriks. 2020. aasta jaanuaris suundus ta laenule West Ham Unitedi. Esimese värava Inglismaa kõrgliigas lõi ta 1. juulil 2020 mängus Chelsea vastu. Debüüdi Tšehhi jalgpallikoondises tegi Souček 15. novembril 2016 sõprusmängus Taani vastu. Koondisekarjääri esimese värava lõi ta 8. novembril 2017 sõprusmängus Islandi vastu. 2019. aastal valiti ta Tšehhi aasta jalgpalluriks. Praha Slavia Tšehhi liiga: 2016–17, 2018–19 Tšehhi karikas: 2017–18, 2018–19 "West Ham United complete loan signing of Czech midfielder Tomáš Souček". West Ham United FC. 29.1.2020. Vaadatud 22.2.2020 West Ham 3-2 Chelsea: Yarmolenko hits injury-time winner. bbc.com. 1.7.2020. Vaadatud 5.7.2020
Bolków

Bolków (saksa Bolkenhain) on linn Poolas Alam-Sileesia vojevoodkonnas Jawori maakonnas, Bolkówi valla halduskeskus. Bolków asub Jaworist umbes 16 km lõunakagus ja Jelenia Górast ligi 27 km idas. Bolkenhain sai linnaõigused 1276. aastal. Kuni 1945. aastani oli linn Saksamaa koosseisus. Bolków Encyklopedia PWN
Renan Lodi

Renan Augusto Lodi dos Santos (sündinud 8. aprillil 1998 Serranas) on Brasiilia jalgpallur, kes mängib Prantsusmaa kõrgliiga klubis Marseille Olympique ja Brasiilia jalgpallikoondises vasakkaitsjana. Ta alustas klubikarjääri Brasiilia klubis Athletico Paranaense. Brasiilia kõrgliigas tegi ta klubi meeskonnas debüüdi 2016. aasta oktoobris. 2019. aasta juulis siirdus ta Hispaania kõrgliigaklubisse Madridi Atlético, kellega sõlmis kuueaastase lepingu. 23. novembril 2019 toimunud mängus Granada vastu lõi ta oma esimese värava Hispaania kõrgliigas. Hooajal 2020/21 tuli ta Atléticoga Hispaania meistriks. 2022. aasta augustis läks ta Madridi Atléticost üheks hooajaks laenule Nottingham Foresti. Suvel 2023 siirdus ta 13 miljoni euro eest Marseille Olympique'i. Debüüdi Brasiilia rahvuskoondises tegi Lodi 10. oktoobril 2019 sõprusmängus Senegali vastu. Ta kuulus Brasiilia koondisse 2021. aasta Copa Américal. Athletico Paranaense Campeonato Paranaense: 2018, 2019 Copa Sudamericana: 2018 Madridi Atlético La Liga: 2020–21
Järvakandi valla vapp

Järvakandi valla vapp on Rapla maakonnas asunud endise Eesti haldusüksuse Järvakandi valla vapp. Vapp kinnitati 1. veebruaril 1999. Vapi autor on Tõnu Kukk. Hõbedasel kilbil sinine, kilbi ülaservani ulatuv sarikas. Sarika all sinine karikas, millest tõuseb punane leek. Sinine värv viitab järvedele, soodele, laugastele. Traditsiooniliseks klaasitööstuse sümboliks on klaaspeeker. Üle saja aasta on Järvakandis põlenud tuli klaasisulatusahjudes, sellest karikas ja leek selle kohal. Leek on ka kodukolde ja valla elujõu sümboliks. Järvakandi valla lipp Järvakandi valla sümboolika Riigikantselei kodulehel
Brüsseli 1511. aasta lumefestival

1511. aasta lumememmed (hollandi keeles De sneeuwpoppen van 1511) on nimetus, mille all tuntakse 1511. aastal Brüsselis toimunud festivali, mille käigus linlased valmistasid ligikaudu 110 satiirilist ja pornograafilist lumememme, teiste seas meest võrgutav lumenunn; lumemehe ja lumememme avalik suguühe, purjus lumemehe suhu urineeriv alasti lumepoiss jms. Enne festivali oli kuus nädalat külm olnud. Rahvastiku massilise kasvu ning talupoegade ja valitseva Habsburgide koja vahel valitseva suure jõukuse erinevuse tulemusel otsustasid kohalikud kasutada lumememme protestivahendina. Erinevad sotsiaalmajanduslikud klassid konstrueerisid igaüks erinevat tüüpi lumememmesid. Vaesemad hävitasid valitsevate klasside ehitatud lumememmesid. Festival lõppes kevadise sulaga, mis tõi kaasa Brüsseli üleujutuse. Hiljem samal kuul, kui vesi oli kadunud, annetas Prantsusmaa kuningas linnale 1000 kuldmünti. Festivalist lõi linna luuletaja Jan Smeken luuletuse "Dwonder van claren ijse en snee" ("Kirka jää ja lume ime"), mille avaldas tema sõber Thomas van der Noot. James Harkin, Andrew Hunter Murray, Anna Ptaszynski ja Dan Schreiber (30.10.2015). "No Such Thing as a Fish: Episode 85 – No Such Thing As Michaelangelo's Snowman". QI. Vaadatud 30.10.2015.{{cite news}}: CS1 hooldus: mitu nime: autorite loend (link) Eckstein, Bob (13. detsember 2018). "The Raunchy, Comical, Political Snowman Invasion of 1511". Atlas Obscura. Vaadatud 29. oktoobril 2022. Eckstein, Bob (13. detsember 2018). "The Raunchy, Comical, Political Snowman Invasion of 1511". Atlas Obscura (inglise). Vaadatud 17. jaanuaril 2024. Herman Pleij (1990). "Urban elites in search of culture: The Brussels Snow Festival of 1511". New Literary History Vol. 21, No. 3, New Historicisms, New Histories, and Others (Spring, 1990), pp. 629-647 (19 pages). Vaadatud 10.12.2021. Herman Pleij (1990). "Urban Elites in Search of a Culture: The Brussels Snow Festival of 1511". New Literary History. Vaadatud 29.10.2022. Rick de Leeuw, Anna Luyten en Remco Sleiderink, Rederijkerskamer 't Mariacranske 500 jaar aan het woord, 2007, ISBN 9789054666639 Teksteditie met korte annotaties van Jozef Janssens en hertaling door Rick de Leeuw Herman Pleij, De sneeuwpoppen van 1511. Literatuur en stadscultuur tussen middeleeuwen en moderne tijd, 1988, ISBN 9789053336700 Boek met summier geannotateerde transcriptie in bijlage R. Pennink en D.Th. Enklaar, Dwonder van Claren IJse en Snee. Een verloren en teruggevonden gedicht van Jan Smeken, 1946 Teksteditie met korte annotaties
Szczawno-Zdrój

Szczawno-Zdrój (saksa Bad Salzbrunn, kuni 1935. aastani Ober Salzbrunn) on linn Poolas Alam-Sileesia vojevoodkonnas Wałbrzychi maakonnas. Szczawno-Zdrój on kuurortlinn, esimene sanatoorium avati 1815. aastal. Asulat on esmamainitud 1221. aastal, kuni 1945. aastani oli Saksamaa koosseisus. Szczawno-Zdrój sai linnaõigused 1945. aastal. https://bdl.stat.gov.pl/api/v1/data/localities/by-unit/030210321031-0984574?var-id=1639616&format=jsonapi, vaadatud 3.10.2022. Szczawno-Zdrój Polska Organizacja Turystyczna Szczawno-Zdrój Encyklopedia PWN
Jan Oblak

Jan Oblak (sündinud 7. jaanuaril 1993 Škofja Lokas) on Sloveenia jalgpallur, kes mängib Hispaania kõrgliiga klubis Madridi Atlético ja Sloveenia jalgpallikoondises väravavahina. Ta alustas klubikarjääri Sloveenia klubis Ljubljana Olimpija. 2010. aastal liitus ta Portugali kõrgliiga klubiga Lissaboni Benfica. Tema ainsaks hooajaks Benfica meeskonnas jäi 2013–14, kui ta tuli klubiga ka Portugali meistriks. Ta osales sel hooajal Portugali kõrgliigas 16 mängus ja hoidis värava puhtana neist 14 mängust ning valiti liiga hooaja parimaks väravavahiks. Hooajal 2011–12 oli ta laenul Portugali kõrgliiga klubis Leiria ja hooajal 2012–13 Rio Aves. 2014. aasta juulis siirdus ta 16 miljoni euro eest Madridi Atléticosse. Sellega sai ta La Liga ajaloo kõige kallimaks väravavahiks. Alates hooajast 2015–16 on Oblak olnud Madridi Atlético põhiväravavaht. Ta on klubiga võitnud Hispaania superkarika (2014) UEFA Euroopa Liiga (2017–18) ja UEFA Superkarika (2018). Alates hooajast 2015–16 on ta neljal korral järjest pälvinud La Liga Ricardo Zamora auhinna. Hooajal 2015–16 valiti ta lisaks Hispaania kõrgliiga hooaja sümboolsesse koosseisu. Sloveenia jalgpallikoondises tegi Oblak debüüdi 11. septembril 2012 MM-i valikmängus Norra vastu. Oblak on valitud Sloveenia aasta jalgpalluriks neli korda (aastatel 2015–2018). Benfica Primeira Liga: 2013–14 Taça de Portugal: 2013–14 Taça da Liga: 2013–14 UEFA Europa Liiga: Teine koht 2013–14 Madridi Atlético Supercopa de España: 2014 UEFA Euroopa Liiga: 2017–18 UEFA Superkarikas: 2018 UEFA Meistrite Liiga: Teine koht 2015–16  Jan Oblak – pildid, videod ja helifailid Wikimedia Commonsis
James Webb

James Edwin Webb (7. oktoober 1906 – 27. märts 1992) oli Ameerika Ühendriikide valitsusametnik. 1961. aastal sai Webbist NASA teine peadirektor. Ta oli peadirektor alates president Kennedy ametiaja algusest kuni Johnsoni ametiaja lõpuni ning juhtis NASAt Mercury ja Gemini programmide toimumise ajal. Tema ametiajal toimus ka Apollo 1 põleng. Webb lahkus NASAst 1968. aastal veidi enne Apollo 7 starti. 2002. aastal nimetas NASA Next Generation Space Telescope'i Webbi auks ümber James Webbi kosmoseteleskoobiks. 1975 – Hubbardi medal "James E. Webb". NASA. Originaali arhiivikoopia seisuga 6. aprill 2020. Vaadatud 22. veebruar 2020. "Who is James Webb?". NASA. Vaadatud 22. veebruar 2020.
Järvakandi valla lipp

Järvakandi lipp on Rapla maakonnas asunud endise Eesti haldusüksuse Järvakandi valla lipp. Lipp kinnitati 1. veebruaril 1999. Lipu autor on Tõnu Kukk. Lipp on ristküülikukujuline (vapilipp) valge kangas, millel on sinine, ülaservani ulatuv sarikas. Sarika all on sinine karikas, millest tõuseb punane leek. Lipu normaalmõõtmed on 105×165 cm; laiuse ja pikkuse suhe on 7:11 ühikut. Sinine värv viitab järvedele, soodele, laugastele. Traditsiooniliseks klaasitööstuse sümboliks on klaaspeeker. Üle saja aasta on Järvakandis põlenud tuli klaasisulatusahjudes, sellest karikas ja leek selle kohal. Leek on ka kodukolde ja valla elujõu sümboliks. Valla lipp heisatakse: Valla lipp heisatakse ajutiselt valla pidupäevadel, suhtlemisel teiste omavalitsusüksustega, samuti muudel avalikel üritustel vallavalitsuse korraldusel või vallavanema käskkirja alusel. Valla lipp heisatakse hoone peasissekäigu juurde või mujale selleks sobivasse kohta, kas lipuvardaga vastavasse hoidjasse või lipumasti. Kui valla lipp heisatakse koos Eesti riigilipu, mõne teise riigilipu või tema omavalitsusüksuse, mõne valla või muu lipuga, asub valla lipp lippude poolt vaadatuna vasakul teise riigi või Eesti riigilipust. Rahvusvahelistel, vabariiklikel ja regionaalsetel üritustel võivad lippu kasutada Järvakandi valla ametlikud delegatsioonid või valda esindavad kollektiivid ja üksikisikud. Päevad, mil valla lipp heisatakse, määrab kindlaks vallavalitsus. Valla lipu valmistamine toimub üksnes vallavalitsuse loal. Kasutamiskõlbmatuks muutunud lipp kuulub sündsal viisil hävitamisele. Järvakandi valla vapp Järvakandi valla sümboolika Riigikantselei kodulehel
Ścinawa

Ścinawa (saksa Steinau an der Oder) on linn Poolas Alam-Sileesia vojevoodkonnas Lubini maakonnas, Ścinawa valla halduskeskus. Ścinawa asub Odra jõe vasakul kaldal, Lubinist umbes 15 km idas. Ścinawa on raudteesõlm. Asulat on esmamainitud 1202. aastal, linnaõigused sai 1248. aastal. Teises maailmasõjas hävis 75% linnast. Kuni 1945. aastani oli linn Saksamaa koosseisus. Ścinawa – krótka historia NaszLubin Ścinawa Encyklopedia PWN
Żmigród

Żmigród (saksa Trachenberg) on linn Poolas Alam-Sileesia vojevoodkonnas Trzebnica maakonnas, Żmigródi valla halduskeskus. Żmigród asub Trzebnicast umbes 20 km põhjaloodes. Asulat on esmamainitud 1155. aastal, linnaõigused sai 1253. aastal. Kuni 1945. aastani oli linn Saksamaa koosseisus. https://bdl.stat.gov.pl/api/v1/data/localities/by-unit/030210420064-0987503?var-id=1639616&format=jsonapi, vaadatud 3.10.2022. Żmigród Encyklopedia PWN
Piława Górna

Piława Górna (saksa Ober-Peilau, aastatel 1928–1945 Gnadenfrei) on linn Poolas Alam-Sileesia vojevoodkonnas Dzierżoniówi maakonnas. Piława Górna asub Dzierżoniówist umbes 8 km kagus. Kuni 1945. aastani kuulus asula Saksamaa koosseisu. Linnaõigused sai Piława Górna 1962. aastal. Piława Górna Encyklopedia PWN
Valitsusväliste organisatsioonide loend

See loend loetleb valitsusväliseid organisatsioone; valitsustevahelisi organisatsioone loetleb rahvusvaheliste organisatsioonide loend. # A B C D E F G H I J K L M N O P Q R S Š Z Ž T U V W Õ Ä Ö Ü X Y Aafrika ja Aasia Rahvaste Solidaarsuse Organisatsioon Amnesty International ATTAC BATUN Esindamata Rahvaste Organisatsioon European Digital Rights Human Rights Watch Koola Saamide Assotsiatsioon Murmanski Oblasti Saamide Ühendus Piirideta Arstid Rahvusvaheline Noorte Demokraatide Liit Saami Nõukogu
Aun (perekonnanimi)

Aun on eesti perekonnanimi. 2020. aasta 1. jaanuari seisuga oli Eestis perekonnanimi Aun 440 inimesel: 213 mehel ja 227 naisel. Perekonnanimede levikult on Aun meeste seas 265. kohal ja naiste seas 276. kohal. Nimi on levinuim Hiiu maakonnas, kus neid oli maakonna 10 000 elaniku kohta 12,69. Anu Aun, eesti filmirežissöör ja stsenarist (1980–) Arvo Aun, eesti kunstnik, galerist ja matemaatik (1950–) Elise Rosalie Aun, eesti kirjanik (1863–1932) Karl Aun, eesti õigusteadlane (1914–1995) Karl Eduard Aun, eesti metsandustegelane (1861–1945) Rein Aun, eesti kergejõustiklane (kümnevõistleja) (1940–1995) ... "Arhiivikoopia". Originaali arhiivikoopia seisuga 22. veebruar 2020. Vaadatud 22. veebruaril 2020.{{netiviide}}: CS1 hooldus: arhiivikoopia kasutusel pealkirjana (link)
Reece James

See artikkel räägib 1999. aastal sündinud jalgpallurist. 1993. aastal sündinud jalgpalluri kohta vaata artiklit Reece James (sündinud 1993). Reece James (sündinud 8. detsembril 1999 Londonis) on Inglismaa jalgpallur, kes mängib kaitsjana Premier League'i klubis Chelsea ja Inglismaa jalgpallikoondises. Ta on klubi meeskonna kapten. Ta liitus Chelsea noorteakadeemiaga 2006. aastal. Profidebüüdi tegi ta hooajal 2018–19, kui mängis laenul Inglismaa esiliigaklubis Wigan Athletic. Ta mängis sel hooajal kokku 46 liigamängus ja lõi kolm väravat. Hooaja lõpus valiti ta Wigan Athleticu hooaja parimaks mängijaks. Inglismaa kõrgliigas tegi ta Chelsea meeskonnas debüüdi 19. oktoobril 2019 mängus Newcastle Unitedi vastu. Sama aasta 5. novembril sai ta mängus Amsterdami Ajaxi vastu Chelsea ajaloo noorimaks väravalööjaks UEFA Meistrite Liigas. 14. septembril 2020 lõi ta mängus Brighton & Hove Albioni vastu oma esimese värava Inglismaa kõrgliigas. Lisaks andis ta samas mängus väravasöödu Kurt Zouma väravale. Hooajal 2020–21 võitis ta Chelseaga Meistrite Liiga. Pärast seda, kui César Azpilicueta Chelseast lahkus, sai James klubi uueks kapteniks. Aastatel 2017–2019 mängis James Inglismaa noortekoondistes. 2017. aastal tuli James Inglismaa kuni 19-aastaste koondisega omavanuste Euroopa meistriks. Inglismaa jalgpallikoondises tegi James debüüdi mängus 8. oktoobril 2020 mängus Walesi vastu. Ta kuulus Inglismaa koondisse 2021. aasta Euroopa meistrivõistlustel. Vigastuse tõttu jäi ta eemale 2022. aasta maailmameistrivõistlustest. Chelsea UEFA Meistrite Liiga: 2020–21 UEFA superkarikas: 2021 Klubide maailmameistrivõistlused: 2021 "Brighton 1–3 Chelsea: Frank Lampard impressed with Chelsea debutants". BBC Sport. 14.9.2020. Vaadatud 15.9.2020 "Reece James named Chelsea captain". Chelsea F.C. 9. august 2023. Vaadatud 9. augustil 2023. Alistair, Magowan (9. november 2022). "England defender Reece James says he is 'devastated' to miss World Cup with knee injury". BBC Sport. Vaadatud 9. novembril 2022.  Reece James – pildid, videod ja helifailid Wikimedia Commonsis Profiil Chelsea F.C. kodulehel
Zorjana Skaletska

Zorjana Skaletska (ukraina keeles Зоряна Степанівна Скалецька, esimeses abielus Tšernenko; sündinud 9. augustil 1980 Lvivis) on Ukraina jurist ja poliitik. Ta lõpetas 2002. aastal Kiievi Mogila Akadeemia õigusteaduskonna. Seejärel õppis ta aastatel 2002–2006 Lublinis Maria Curie-Skłodowska Ülikoolis, ta kaitses väitekirjaga "Patsiendi õiguslik seisund Poolas ja Ukrainas. Võrdlev analüüs" õigusteaduse doktori kraadi. Ta oli 29. augustist 2019 kuni 4. märtsini 2020 Ukraina tervishoiuminister.
Šaastra

Šaastra (sanskriti keeles śāstra; paali keeles sattha ‘juhatus, reegel, õpperaamat, traktaat’; tiibeti keeles bstan bcos; hiina keeles 論 lun; jaapani keeles ron) on india mõtteloos tekstiliik, mis sisaldab reegleid ja ettekirjutusi ning süstemaatilisi käsitlusi mingi teema või ainevaldkonna kohta, näiteks «Arthašaastra» ja dharmašaastrad. Paljud šaastrad olid kirjutatud värsivormis. Budismis, eriti mahajaanas, tehakse kindlat vahet šaastrate ja suutrate vahel. Viimaseid peetakse Buddha sõnaks, seega vaieldamatuks pühakirjaks, šaastrad aga on enamasti autoriseeritud ja konkreetsete inimeste looming. Tihti kujutavad šaastrad endast suutrate või teiste tekstide kommentaare. Suutra Käesolevas artiklis on kasutatud "Ida mõtteloo leksikoni" materjale.
Felipe Solá

Felipe Carlos Solá (sündinud 23. juulil 1950 Buenos Aireses) on Argentina poliitik, ta kuulub peronistliku erakonna Partido Justicialista ridadesse. Ta oli aastatel 2002–2007 Buenos Airese provintsi kuberner. Ta oli 10. detsembrist 2019 kuni 20. septembrini 2021 Argentina välisminister. Ta sündis aastal 1950 Buenos Aireses, ta kasvas üles Buenos Airese Recoleta linnaosas. Ta lõpetas aastal 1981 Buenos Airese ülikooli põllumajanduse insenerina.
Anneli Aken

Anneli Aken (sündinud 26. juulil 1968) on eesti koorijuht ja muusikapedagoog. Ta on olnud Euroopa Eestlaste Koori tegevjuht. 2016 – Haapsalu vapimärk 2018 – Valgetähe V klassi teenetemärk Tema õde on Ilona Aasvere. Anneli Aken viib laulupeole üle 200 koorilaulja. Lääne Elu, 26. juuni 2019 Eesti riiklike teenetemärkide kavaleride andmebaas presidendi kantselei kodulehel (president.ee).
Uued Territooriumid

Uued Territooriumid (hiina keeles: 新界) on üks kolmest Hongkongi peamisest piirkonnast, Hongkongi saare ja Kowlooni poolsaare kõrval. See moodustab Hongkongi territooriumist 86,2% ja hõlmab umbes poole Hongkongi elanikkonnast. Ajalooliselt on see piirkond, mida on kirjeldatud Hongkongi territooriumi laiendamise konventsioonis. Selle lepingu kohaselt hõlmavad territooriumid mandriosa Kowlooni poolsaare piiritänavast põhja pool ja Sham Chuni jõest (mis on Hongkongi ja Mandri-Hiina piiril) lõuna pool, samuti üle 200 saare, sealhulgas Lantau saar, Lamma saar, Cheung Chau ja Peng Chau Hongkongi territooriumil.
Hongkongi põhiseadus

Hiina Rahvavabariigi Hongkongi erihalduspiirkonna põhiseadus on Hiina riiklik seadus, mis on Hongkongi erihalduspiirkonna de facto põhiseadus. Üheksast peatükist, 160 artiklist ja kolmest lisast koosnev põhiseadus võeti 4. aprillil 1990 vastu seitsmendal Üleriigilisel Rahvakongressil ja sellele kirjutas alla president Yang Shangkun. Põhiseadus jõustus 1. juulil 1997 Hongkongis, kui Hongkongi suveräänsus anti Suurbritannialt üle Hiinale, asendades Hongkongi koloniaal konstitutsiooni - patendikirjad ja kuninglikud juhised.
Hongkongi seadusandlik nõukogu

Hongkongi erihalduspiirkonna seadusandlik nõukogu (hiina keeles: 香港特別行政區 立法 會) või LegCo on Hiina Rahvavabariigi Hongkongi erihalduspiirkonna ühekojaline seadusandja. Seadusandja on organ, mis koosneb 70 liikmest, kellest 35 valitakse viie geograafilise valimisringkonna kaudu otse proportsionaalse esindatuse süsteemi alusel, kasutades järelejäänud suurust meetodit ja Hare'i kvooti, ülejäänud 35 valitakse kaudselt huvigruppidel põhinevate funktsionaalsete valimisringkondade kaudu piiratud valijatega. 2010. aastal vastu võetud põhiseadusliku reformipaketi kohaselt on funktsionaalsetest valimisringkondadest valitud 35-st liikmest 5 ringkonnanõukogu (teise) funktsionaalsest valimisringkonnast. Kandidaadid nimetavad ringkonnavolinikud ja valivad kogu territooriumi hõlmavad valijad.